Það er alltaf gaman að sjá glæsileg uppgjafartök og fengum við nokkur slík á síðasta ári . Hér eru fimm bestu að okkar mati . Jack Hermansson byrjaði árið vel með sigri gegn David Branch í mars . Hermansson kláraði Branch með glæsilegri hengingu snemma í 1. lotu . Branch er svart belti í brasilísku jiu-jitsu en var gripinn í landhelgi af Hermansson . Brent Primus var helst þekktastur fyrir að hafa óvænt sigrað Michael Chandler um léttvigtartitilinn í Bellator . Hann náði síðan ansi sjaldgæfu uppgjafartaki þegar hann kláraði Tim Wilde með gogoplata í 1. lotu ! Wilde er svo sem ekki stórt nafn en það er alltaf gaman að sjá gogoplata í MMA . Það var algjör glímuveisla þegar þeir Ben Askren og Demian Maia fóru í gólfið í bardaga þeirra í október . Skemmtilegar stöðubaráttur hjá ólíkum glímuköppum . Maia hengdi Askren í 3. lotu og var það gríðarlega vel gert hjá honum gegn sterkum glímumanni . Það eru allir sammála um að þetta sé uppgjafartak ársins . Þetta er aðeins í annað sinn í sögu UFC sem einhver nær Twister en Chan Sung Jung ( The Korean Zombie ) var sá fyrsti til að ná uppgjafartakinu í UFC árið 2011 . Vel gert hjá Mitchell sem er ansi litríkur karakter .